钦定古今图书集成/明伦汇编/氏族典/第155卷 > 《廖用贤尚友录》 > 樊世宁
## 钦定古今图书集成/明伦汇编/氏族典/第155卷 > 《廖用贤尚友录》 > 樊世宁

按《长山县志》：“世宁，字子泰，登万历乙未武进士，除济
南卫镇抚，改中平卫镇抚，擢湖广操捕都司。会播酋
杨应龙、苗贼皮林作乱，制府檄世宁先定皮林。世宁
单骑至贼所，谕以朝廷祸福，解衣衣之，贼皆罗拜伏
罪。皮林既平，以功迁都指挥佥事，管本司屯局佥书。
甲辰，又以平楚藩功，晋湖广军政都指挥使司都指”
挥使。

===樊维城===按《明外史樊玉衡传》：“玉衡子维城，举万历四十七年
进士。除海盐知县，迁礼部主事。天启七年，坐事谪上
林苑典簿。庄烈帝即位，魏忠贤未诛，抗疏言其罪，乞
释御史方震孺。帝并采纳之。崇祯元年，迁户部主事，
进员外郎，历泉州知府，福建副使。八年，以大计罢归。
十六年，张献忠破黄冈，知县孙自一、县丞吴文燮死”
之。贼欲屈维城抗声大骂，刃洞胸而死。